**LĒMUMS**

Liepājā

|  |  |
| --- | --- |
| 2022.gada 20.janvārī | Nr.34/2  (prot. Nr.2, 31.§) |

Par zemesgabala Nākotnes ielā 14

daļas nomas līguma termiņa

pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 7., 8., 17. un 137.punktu, izskatot garāžu īpašnieku kooperatīvās sabiedrības "AUTO NĀKOTNE" 2021.gada 15.decembra iesniegumu, zemes nomas līgumu, kas 2012.gada 22.februārī noslēgts starp Liepājas pilsētas pašvaldību un garāžu īpašnieku kooperatīvo sabiedrību "AUTO NĀKOTNE", Liepājas valstspilsētas pašvaldības Nekustamo īpašumu jautājumu konsultatīvās komisijas 2021.gada 20.decembra priekšlikumu (sēdes protokols Nr.18) un Liepājas valstspilsētas pašvaldības domes pastāvīgās Pilsētas attīstības komitejas 2022.gada 13.janvāra lēmumu (sēdes protokols Nr.1), Liepājas valstspilsētas pašvaldības dome **nolemj:**

1. Pagarināt garāžu īpašnieku kooperatīvajai sabiedrībai "AUTO NĀKOTNE" (reģistrācijas Nr.42103030849; juridiskā adrese: Nākotnes iela 15-23, Liepāja) līguma par zemesgabala Nākotnes ielā 14 (kadastra Nr.1700 002 0160), Liepājā, daļas 3903 kv.m platībā iznomāšanu termiņu uz laiku līdz 2032.gada 15.februārim nekustamā īpašuma - garāžu (kadastra apzīmējums 1700 002 0160 001 - 1700 002 0160 004) Nākotnes ielā 14 - uzturēšanai un apsaimniekošanai.

2. Uzdot Liepājas pilsētas pašvaldības iestādei "Nekustamā īpašuma pārvalde" viena mēneša laikā no lēmuma pieņemšanas dienas sagatavot 2012.gada 22.februārī noslēgtajā zemes nomas līgumā par zemesgabala Nākotnes ielā 14 (kadastra Nr.1700 002 0160) daļas iznomāšanu šādus grozījumus:

2.1. izteikt līguma 2.sadaļas "LĪGUMA TERMIŅŠ" 2.1.punktu šādā redakcijā:

"2.1. Līgums stājas spēkā 2012.gada 16.februārī un ir spēkā līdz 2032.gada 15.februārim.";

2.2. izteikt līguma 3.sadaļas "MAKSĀJUMI UN NORĒĶINU KĀRTĪBA" 3.4.punktu šādā redakcijā:

"3.4. Par līguma 3.2.punktā noteiktā maksājuma termiņa kavējumu Iznomātājs aprēķina nokavējuma procentus 0,1% apmērā no kavētās maksājuma summas par katru kavējuma dienu.".

3. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līguma grozījumus, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

4. Gadījumā, ja garāžu īpašnieku kooperatīvās sabiedrības "AUTO NĀKOTNE" vainas dēļ grozījumi 2012.gada 22.februārī noslēgtajā zemes nomas līgumā par zemesgabala Nākotnes ielā 14 daļas nomu netiek noslēgti viena mēneša laikā no lēmuma pieņemšanas dienas, lēmums zaudē spēku un zemes nomas maksāšanas pienākums iestājas, pamatojoties uz normatīvajos aktos noteiktā kārtībā iesniegtu maksāšanas paziņojumu vai rēķinu.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |